b"\n_START_ARTICLE_\nPont al carrer del Pont (Capmany)\n_START_SECTION_\nDescripci\xc3\xb3\n_START_PARAGRAPH_\nSituat dins del nucli urb\xc3\xa0 de la poblaci\xc3\xb3 de Capmany, a la banda de ponent del nucli antic de la vila, donant sortida a l'antic recinte emmurallat sobre el riu Merdan\xc3\xa7\xc3\xa0. Es tracta d'un pont reformat que consta d'un sol arc de mig punt d'uns quatre metres d'amplada per tres metres d'al\xc3\xa7ada en el punt m\xc3\xa9s alt, recolzat als marges del riu. Per la banda de tramuntana l'arc est\xc3\xa0 bastit amb dovelles de granit, mentre que per la de migdia est\xc3\xa0 constru\xc3\xaft amb maons disposats a sardinell. A la part superior hi ha baranes fetes de pedra desbastada de diverses mides i abundant morter de cal\xc3\xa7. Damunt la dovella clau de la cara nord hi ha una placa integrada a la barana amb l'any de construcci\xc3\xb3, 1792.\n_START_SECTION_\nNot\xc3\xadcies hist\xc3\xb2riques\n_START_PARAGRAPH_\nPont bastit l'any 1792, tal com ho testimonia la data gravada en una pedra commemorativa damunt l'arc de l'estructura."